b'\n_START_ARTICLE_\nSibirinis \xc5\xa1e\xc5\xa1kas\n_START_SECTION_\nPaplitimas\n_START_PARAGRAPH_\nSibirinis \xc5\xa1e\xc5\xa1kas gyvena beveik visoje Azijoje: Sibire (i\xc5\xa1skyrus poliarinius regionus), Tibete, Gobio dykumoje, taip pat Uralo kalnuose. Manoma, kad ka\xc5\xbekada gyven\xc4\x99s Japonijoje.\n_START_SECTION_\nI\xc5\xa1vaizda\n_START_PARAGRAPH_\nSibirinio \xc5\xa1e\xc5\xa1ko k\xc5\xabnas yra plonas, auk\xc5\xa1tas ir su trumpomis kojomis. Turi ilg\xc4\x85, puri\xc4\x85 uodeg\xc4\x85. Patinai yra \xc5\xa1iek tiek didesni nei patel\xc4\x97s. Patino k\xc5\xabno ilgis be uodegos yra 28-39 cm, uodegos ilgis \xe2\x80\x93 15-21 cm, svoris 650-820 g, pateli\xc5\xb3 k\xc5\xabno ilgis 25-30 cm, uodegos \xe2\x80\x93 13-16 cm, svoris 360-430 g. Galvos forma suspausta, pailga. Ausys pla\xc4\x8dios, \xc5\xbeemos ir apvalios. Kailio spalva vasar\xc4\x85 yra ruda, \xc5\xbeiem\xc4\x85 ji tampa ry\xc5\xa1kesn\xc4\x97, pana\xc5\xa1i \xc4\xaf aukso spalv\xc4\x85. Vir\xc5\xa1utin\xc4\x97 l\xc5\xabpa ir apatin\xc4\x97 \xc5\xbeandikauliai aplink nos\xc4\xaf yra balti, kaip ir europin\xc4\x97s audin\xc4\x97s. Sibirinio \xc5\xa1e\xc5\xa1ko \xc5\xbeiemos kailis yra labai storas ir purus.\n_START_SECTION_\nElgesys\n_START_PARAGRAPH_\nSibirinis \xc5\xa1e\xc5\xa1kas yra naktinis gyv\xc5\xabnas, i\xc5\xa1skyrus motinas su jaunikliais. Jie yra s\xc4\x97sl\xc5\xabs, nors kartais jie migruoja, kad rast\xc5\xb3 maisto. Med\xc5\xbeioja nakt\xc4\xaf. Nakties metu med\xc5\xbeiokl\xc4\x97s plotai yra apie 10-12 km, kartais 18-20 km. Sibirinis \xc5\xa1e\xc5\xa1kas puikiai moka \xc5\xa1okin\xc4\x97ti, sugeba laipioti med\xc5\xbeiais._NEWLINE_Pagrindiniai nat\xc5\xabral\xc5\xabs prie\xc5\xa1ininkai yra dideli pauk\xc5\xa1\xc4\x8diai.\n_START_SECTION_\nMityba\n_START_PARAGRAPH_\nSibirinio \xc5\xa1e\xc5\xa1ko mitybos racion\xc4\x85 daugiausiai sudaro vandeniniai pel\xc4\x97nai, pel\xc4\x97s, vover\xc4\x97s, vabzd\xc5\xbeiai, kai kurie ma\xc5\xbeesni pauk\xc5\xa1\xc4\x8diai, varl\xc4\x97s, taip pat m\xc4\x97gsta kiau\xc5\xa1inius, rie\xc5\xa1utus, uogas.'